
Nr.___________din__________________
La nr.___________ din_______________

CEREREA OFERTEI DE PREȚURI
Servicii de proiectare – instalație automată de stingere a incendiilor cu gaz, climatizare și ventilare, anvelopa încăperii – sala de servere 403B
	REZUMAT

	Obiectul
	Proiectarea (documentație de execuție) pentru sala de servere 403B, aflată în funcțiune 24/7: A – instalație automată de stingere cu gaz, cu detecție, comandă și alimentare; B – modificări ale climatizării și ventilării, evacuarea gazelor după stingere; C – anvelopa încăperii (fereastră, uși, etanșare, protecție la apă).

	Fazele
	1 – raport de soluții și alegerea agentului de stingere (20 zile lucrătoare); 2 – proiect de execuție (30 zile lucrătoare de la aprobarea Fazei 1); 3 – supraveghere de autor (6 vizite, maximum 12 luni de la începerea lucrărilor).

	Se predă
	Memoriu tehnic, piese desenate, calcule, caiete de sarcini pentru lucrări, liste de cantități, deviz estimativ, program de probe și recepție; fișiere-sursă editabile.

	Calificare minimă
	Atestat pentru proiectarea instalațiilor de stingere și semnalizare a incendiilor; cel puțin 2 proiecte de stingere cu gaz în ultimii 5 ani, din care unul pentru spații cu echipamente IT; proiectanți atestați pe secțiuni.

	Condiții
	Vizită obligatorie la obiect, după semnarea NDA; ofertă pe suport de hârtie, în limba română; criteriul de atribuire – cel mai mic preț cu TVA dintre ofertele conforme.

	Cerințe detaliate
	Anexa nr. 1 – Tema de proiectare.


I. INFORMAȚII GENERALE DESPRE ACHIZITOR
	Denumire: S.A. „Moldtelecom”

	Adresa: bd. Ștefan cel Mare și Sfânt 10, mun. Chișinău, Republica Moldova

	Cod poștal: MD-2001

	Persoana de contact pentru informații suplimentare: Serghei Istrati, Șef SAIIT
	Telefon: (f) 022 570 273; (m) 067 199 273

	Email: serghei.istrati@moldtelecom.md
	Web: www.moldtelecom.md


II. OBIECTUL ACHIZIȚIEI
	2.1. Denumirea serviciilor
	Servicii de proiectare (documentație de execuție) pentru sala de servere 403B, situată în mun. Chișinău, bd. Ștefan cel Mare și Sfânt 12, bloc C ______________________ (de confirmat adresa):
A – instalația automată de stingere a incendiilor cu gaz, cu sistemul de detecție, semnalizare, comandă și alimentare aferent;
B – modificările sistemelor de climatizare și ventilare, inclusiv deconectarea HVAC la incendiu și evacuarea gazelor și a fumului după stingere;
C – anvelopa volumului protejat: închiderea golului de fereastră, înlocuirea și consolidarea ușilor, etanșarea pereților, planșeelor și trecerilor, protecția împotriva apei de la nivelul superior și detecția scurgerilor.

	2.2. Scopul
	Documentația servește drept bază pentru achiziția ulterioară a lucrărilor, pentru executarea acestora fără întreruperea funcționării sălii de servere și pentru obținerea avizelor necesare punerii în funcțiune. Cerințele față de soluție – în Anexa nr. 1 (Tema de proiectare).

	2.3. Termenul de prestare
	Faza 1 – Raport de soluții: 20 zile lucrătoare de la semnarea contractului și predarea datelor inițiale.
Aprobarea Fazei 1 de către Beneficiar: 10 zile lucrătoare.
Faza 2 – Proiect de execuție: 30 zile lucrătoare de la aprobarea Fazei 1.
Remedierea observațiilor: termen convenit, proporțional cu volumul observațiilor, maximum 10 zile lucrătoare.
Faza 3 – Supraveghere de autor: 6 vizite la obiect, pe durata a maximum 12 luni de la începerea efectivă a lucrărilor (Anexa nr. 1, pct. 3.3).

	2.4. Disponibilitatea personalului specializat
	Șef de proiect și proiectanți atestați pentru fiecare secțiune: stingere și semnalizare, instalații electrice, HVAC, construcții. O persoană poate acoperi mai multe secțiuni dacă deține atestatele corespunzătoare.

	2.5. Experiența
	Cel puțin 2 proiecte de instalații automate de stingere cu gaz elaborate în ultimii 5 ani, din care cel puțin unul pentru spații cu echipamente electronice sau IT (sală de servere, centru de date, telecomunicații, dispecerat); minimum 2 recomandări sau acte de recepție.

	2.6. Vizita la obiect și confidențialitatea
	Vizita la obiect este obligatorie, la alegerea ofertantului în una din datele ______________________ sau ______________________, cu înregistrare prealabilă la persoana de contact. Accesul la obiect și la datele inițiale se acordă numai după semnarea Acordului de confidențialitate (NDA); datele inițiale, inclusiv sarcina termică și electrică de calcul, se pun la dispoziția tuturor participanților în aceeași formă. Actul de confirmare a vizitei se anexează la ofertă.

	2.7. Condiții de egalitate
	Participarea proiectantului, a persoanelor afiliate și a subcontractanților săi la achiziția ulterioară a lucrărilor este admisă numai în condiții de egalitate: întreaga documentație de proiect se pune la dispoziția tuturor ofertanților, iar proiectantul declară relațiile comerciale cu producători și furnizori de sisteme de stingere. Documentația nu indică mărci, producători sau modele fără mențiunea „sau echivalent” și parametrii de echivalență.


O cerință minimă neîndeplinită atrage respingerea ofertei. Experiența și personalul subcontractanților se iau în considerare numai dacă aceștia sunt declarați în ofertă.
III. PREZENTAREA OFERTEI
	3.1. Modul de întocmire și adresa de prezentare a ofertei
	3.1.1. Data limită de prezentare a ofertei: __19.10.2026__, ora _12:00_.
3.1.2. Persoana responsabilă de recepționarea ofertei: Diana Ciobanaș, tel. +373 22 570 792, mob. 067 198 342.
3.1.3. Modul de întocmire a ofertei: limba română; oferta și documentele se întocmesc clar, fără corectări, cu număr și dată de ieșire, cu semnătura persoanei responsabile, în plic sigilat; fiecare pagină a ofertei și a documentelor anexate se semnează și, după caz, se ștampilează; pe plic se menționează „Ofertă pentru servicii de proiectare – sala 403B”, denumirea și adresa ofertantului.
3.1.4. Modul de prezentare: pe suport de hârtie, la adresa mun. Chișinău, bd. Ștefan cel Mare și Sfânt 10.
[bookmark: _GoBack]3.1.5. Deschiderea ofertelor: în incinta S.A. „Moldtelecom”, bd. Ștefan cel Mare și Sfânt 10, la data de 20.10.2026, ora  10:00.
3.1.6. Valabilitatea ofertei: 60 zile calendaristice de la data limită de prezentare.
3.1.7. Clarificări: în scris, până cu 7 zile lucrătoare înainte de data limită; răspunsurile se transmit tuturor participanților până cu 4 zile lucrătoare înainte de data limită.

	3.2. Propunerea tehnică
	Conține: metodologia de elaborare pe faze; calendarul de lucru; echipa (pct. 2.4); lista proiectelor de referință (pct. 2.5); lista subcontractanților și partea din servicii care le revine; actul de confirmare a vizitei; confirmarea acceptării integrale a Temei de proiectare (Anexa nr. 1), fără rezerve.

	3.3. Propunerea financiară
	3.3.1. Oferta include toate costurile aferente prestării serviciilor.
3.3.2. Prețul serviciilor de proiectare, cu TVA inclus, total și defalcat pe Fazele 1–3 și pe componentele A, B și C, conform formularului serviciului logistică.

	3.4. Modalități de plată
	Plata se efectuează în termen de 30 zile bancare de la primirea documentelor emise de prestator care confirmă prestarea serviciilor: factura și actul de îndeplinire a serviciilor.

	3.5. Evaluarea ofertelor
	Etapa 1 – conformitate și calificare: documentele din Capitolul IV, cerințele minime (pct. 2.4–2.7) și acceptarea Temei de proiectare. Oferta care nu îndeplinește o cerință sau conține rezerve față de Tema de proiectare se respinge.
Etapa 2 – criteriul de atribuire: cel mai mic preț total cu TVA dintre ofertele conforme. Erorile aritmetice se corectează (prevalează prețul unitar față de total și suma în litere față de cea în cifre); refuzul corectării atrage respingerea ofertei. Pentru un preț aparent neobișnuit de scăzut comisia solicită justificarea; oferta se respinge numai dacă justificarea nu demonstrează că prețul acoperă volumul integral al serviciilor.

	3.6. Condiții contractuale principale
	Penalități: 0,1% din valoarea fazei nefinalizate pentru fiecare zi de întârziere, maximum 10% din valoarea contractului; termenele nu curg pe durata întârzierilor datorate Beneficiarului sau autorităților.
Erorile și omisiunile de proiect constatate la verificare, avizare sau pe durata lucrărilor se remediază fără cost suplimentar, în termenul de la pct. 2.3.
Drepturile patrimoniale asupra documentației, inclusiv asupra fișierelor-sursă editabile, se transmit Beneficiarului la recepție.
Documentația și datele despre obiect nu se divulgă terților, cu excepția subcontractanților declarați, care semnează NDA.
Fiecare fază se recepționează prin act de recepție semnat de ambele părți.


IV. SETUL DE ACTE
Oferta conține și confirmă informația solicitată la Capitolele II și III. Pentru confirmarea capacității și calificării ofertantului se prezintă obligatoriu următorul set de documente:
a) extrasul din Registrul de stat al persoanelor juridice; persoana juridică nerezidentă prezintă documentele din țara de origine care dovedesc forma de înregistrare;
b) raportul financiar – copie pentru ultimii 2 ani, confirmată prin semnătura și, după caz, ștampila ofertantului;
c) dovada privind lipsa datoriilor față de Bugetul Public Național;
d) oferta financiară semnată, numerotată și, după caz, ștampilată;
e) declarația privind beneficiarul efectiv (final) al companiei (Anexa nr. 2);
f) declarația pe propria răspundere (Anexa nr. 3);
g) informația despre ofertant: date generale, obiectul de activitate conform statutului, principala piață de afaceri, cifra de afaceri pe ultimii 2 ani, disponibilitatea personalului;
h) copia certificatului de atestare tehnico-profesională pentru proiectarea instalațiilor de stingere și semnalizare a incendiilor și, după caz, atestatele pentru secțiunile B și C (proprii sau ale subcontractanților declarați);
i) certificatul de înregistrare ca plătitor de TVA sau declarația privind statutul de neplătitor;
j) lista beneficiarilor cărora le-au fost prestate servicii similare (pct. 2.5), cu recomandări sau acte de recepție;
k) CV-urile și copiile atestatelor proiectanților (pct. 2.4);
l) propunerea tehnică (pct. 3.2) și actul de confirmare a vizitei.
 
Persoana de contact pentru informații suplimentare: S. Istrati – 022 570 273, 067 199 273
 



Director General Interimar                                                 Viorel MOTORNIUC


Anexa nr. 1
TEMA DE PROIECTARE – SALA DE SERVERE 403B
1. Obiectul protecției
Sala de servere 403B este compusă din două săli adiacente, conectate printr-un gol permanent deschis, exploatate în regim 24/7/365, fără supraveghere permanentă. Sala este situată la etajul 4; deasupra se află spații de birouri (etajul 5); pereții exteriori au un gol de fereastră. În prezent sala este dotată numai cu semnalizare de incendiu, fără instalație automată de stingere. Configurația de referință pentru proiect: amplasarea actuală a echipamentelor IT; sarcina termică și electrică de calcul se comunică de Beneficiar și include scenariul de funcționare simultană a echipamentelor existente și a celor noi pe durata înlocuirii sau migrării sistemelor (sarcina de vârf). Proiectul nu depinde de amplasarea exactă a rack-urilor acolo unde acest lucru este posibil (acoperirea duzelor și a punctelor de prelevare pe întregul volum). Parametrii de mai jos sunt orientativi și se confirmă de proiectant prin relevee la fața locului.
	Parametru
	Sala 1
	Sala 2
	Total

	Suprafață
	36,72 m²
	30,78 m²
	67,50 m²

	Volum principal
	101,0 m³
	84,6 m³
	185,6 m³

	Pardoseală tehnică (~0,4 m)
	14,7 m³
	12,3 m³
	27,0 m³

	Tavan fals (~0,5 m)
	18,4 m³
	15,4 m³
	33,8 m³

	Volum protejat total
	–
	–
	~246 m³


Zone de protecție: 1 – sub pardoseala tehnică; 2 – volumul principal al ambelor săli; 3 – deasupra tavanului fals. În volumul protejat se află echipamente IT cu HDD.
2. Cerințe obligatorii față de soluția proiectată
	Cerință
	Conținut

	2.1. Agentul de stingere
	În Faza 1 proiectantul prezintă un studiu comparativ între agenții inerți IG-541, IG-55, IG-100 (varianta preferată) și FK-5-1-12 (variantă alternativă), cu criteriile: siguranța personalului, riscul acustic pentru HDD, spațiul și portanța necesare bateriei de butelii, cerințele de etanșare și descărcare a presiunii, disponibilitatea agentului și a pieselor pe 10 ani, reglementarea PFAS și F-gaze, CAPEX și costul total pe 10 ani (reîncărcare, mentenanță, teste). Agenții HFC-227ea (FM-200), Halon și CO₂ sunt excluși. Alegerea finală aparține Beneficiarului, la aprobarea Fazei 1.

	2.2. Calculul masei și al concentrației
	Conform EN 15004 / ISO 14520 / NFPA 2001, cu coeficienții de siguranță normativi. Se prezintă concentrația de proiect, minimă (temperatura maximă) și maximă (temperatura minimă); concentrația maximă și timpul de expunere respectă limitele pentru spații ocupate din EN 15004-1 și NFPA 2001, iar peste NOAEL se aplică pct. 2.3. Suplimentarea masei peste calculul normativ nu se admite.

	2.3. Timpul de evacuare a personalului
	Pentru agenții cu concentrație peste NOAEL – studiu de evacuare elaborat de un specialist calificat: căi de evacuare, întârziere pre-descărcare 30–60 s, avertizare, deblocarea controlului accesului; timpul de ieșire este mai mic decât întârzierea pre-descărcare cu cel puțin 5 s.

	2.4. Menținerea concentrației
	Minimum 10 minute la 85% din concentrația de calcul, în zona cea mai defavorabilă; proiectul prevede verificarea prin door fan test conform EN 15004-1, Anexa E, ca și condiție de recepție.

	2.5. Detecția
	Arhitectură pe două canale independente în fiecare zonă (logica „ȘI”): sub pardoseală și deasupra tavanului fals – două sisteme de aspirație EN 54-20 clasa A, cu puncte de prelevare decalate; volumul principal – sistem de aspirație EN 54-20 clasa A și detectoare punctuale adresabile pe două bucle diferite. În regim normal, lansarea automată a secvenței de descărcare necesită confirmarea pe ambele canale ale zonei. Regimul la defectarea unui canal (semnalizare, lansare manuală sau lansare automată pe canalul rămas) se stabilește de proiectant, se confirmă pentru sistemul certificat ales și se include în matricea de lansare a fiecărei zone, împreună cu verificarea timpului de detecție; matricea se aprobă de Beneficiar. Sistemele de aspirație au aprobare VdS sau LPCB; punctele de prelevare se amplasează la aspirația aparatelor de climatizare, pe culoarele calde și reci și în plenumuri. Pragurile Alert/Action transmit semnal dispecerului fără declanșarea stingerii. Proiectul stabilește soarta semnalizării existente (păstrare, integrare sau înlocuire) și transmiterea unidirecțională a semnalelor către sistemul de semnalizare a incendiilor al clădirii; semnalizarea existentă rămâne în funcțiune până la punerea în funcțiune a celei noi. Semnalele se transmit la postul de pază; proiectul include instrucțiunea de reacție a pazei pentru fiecare tip de semnal (Alert, Action, Fire, defect) și schema de escaladare către serviciile tehnice ale Beneficiarului și serviciile de urgență.

	2.6. Secvența de descărcare
	Pot bloca descărcarea numai: abortul activ, regimul de mentenanță și defectele pentru care sistemul certificat ales impune blocarea. Scăderea presiunii în butelii și defectele circuitelor se semnalizează ca defect, fără blocarea automată a descărcării, cu excepția cazurilor impuse de sistemul certificat; proiectantul le descrie în matricea de lansare. Deconectarea HVAC, închiderea clapetelor, deconectarea consumatorilor admiși și deblocarea controlului accesului sunt acțiuni consultative, cu temporizare și semnal de defect, fără a bloca descărcarea: deconectare HVAC – 10 s; închidere clapete – 15 s; deconectare consumatori admiși – 10 s; deblocare control acces pe căile de evacuare – 5 s; închiderea ușilor – consultativă. Orice dependență a descărcării de BMS, controlul accesului, HVAC sau clapete este inadmisibilă.

	2.7. Declanșare manuală și abort
	Declanșare manuală în exterior, la fiecare intrare, cu acțiune dublă, independentă de detectoare, BMS, controlul accesului, clapete și rețea. Butoane abort în interior, la fiecare ieșire, exclusiv cu menținere apăsată; butoanele abort cu autoreținere sunt interzise.

	2.8. Alimentarea electrică
	Categoria I de fiabilitate conform NCM E.03.05:2026; surse de alimentare de rezervă cu acumulatori conform EN 54-4 și EN 12094-1, dimensionate pentru minimum 24 ore în veghe și 3 ore în regim de incendiu sau duratele din NCM E.03.05:2026, dacă sunt mai mari; monitorizarea continuă a tuturor circuitelor la întrerupere și scurtcircuit.

	2.9. Securitate cibernetică
	Centrala de comandă nu se conectează la rețeaua IT corporativă. Transmiterea stărilor se face exclusiv unidirecțional, prin mijloace hardware: varianta de bază – contacte uscate / ieșiri pe releu către BMS; varianta alternativă – diodă de date hardware. Protocoalele pe canale fizic bidirecționale (inclusiv Modbus RTU pe RS-485) se admit numai prin poartă unidirecțională hardware; restricția software „numai citire” nu se acceptă. Interfețele Ethernet/TCP-IP bidirecționale, comanda, resetarea și configurarea de la distanță sunt interzise; mentenanța se face local, cu prezență fizică. La recepție se predau configurația centralelor și parolele unice, schimbate față de valorile implicite.

	2.10. Bateria de butelii
	Amplasare, portanța pardoselii (calcul și, după caz, consolidare), ancorare cu calcul de stabilitate la acțiuni seismice și dinamice; încăpere cu rezistență la foc minimum REI 60, temperatura în limitele producătorului agentului ales; cerințele NCM E.03.05:2026 pentru stația de stingere (amplasare și separare, înălțimea încăperii, temperatură, ventilare, legătura cu personalul de serviciu permanent) se verifică și se aplică explicit pentru schema aleasă, inclusiv accesul pentru livrarea și mentenanța buteliilor la etaj; ventilație mecanică, gol de ușă minimum 1,2 m, iluminat minimum 200 lx; ancorarea fiecărei butelii cu coliere din oțel în două puncte (la 1/3 și 2/3 din înălțime) pe cadru sau elemente de construcție; monitorizarea continuă a presiunii fiecărei butelii cu transmitere la dispecer; pierderea de presiune (corectată cu temperatura) sau de masă peste limitele EN 15004 / NFPA 2001 pentru agentul ales constituie temei de reîncărcare.

	2.11. Descărcarea suprapresiunii
	Calculul suprapresiunii pentru agenții inerți și al suprapresiunii și depresiunii pentru FK-5-1-12 (FIA Guidance), pe baza rezistenței verificate a celui mai slab element al anvelopei (pereți, tavan fals, uși, închiderea ferestrei); clapetele de descărcare se prevăd acolo unde calculul le impune. Clapetele se închid după descărcare și au rezistență la foc cel puțin egală cu a peretelui.

	2.12. Conducte, duze și acustică
	Calcul hidraulic complet (diametre, duze, pierderi de presiune, timpul de descărcare a 95% din masă). Calcul acustic obligatoriu: LAmax ≤ 110 dB(A) și LAeq ≤ 105 dB(A) în zona rack-urilor cu HDD, la 1,2 m, cu analiză în benzi de 1/3 octavă 100 Hz – 10 kHz; pentru agenții inerți – duze cu nivel redus de zgomot, cu date SPL ale producătorului.

	2.13. Evacuarea gazelor după stingere
	Debit orientativ 4–6 schimburi de aer pe oră sau mai mare, dacă este necesar pentru atingerea pragurilor de reintrare; pornire manuală; aspirație din zona inferioară și superioară; evacuare în exterior, în locuri fără prezența personalului; tubulatură și clapete minimum EI 60, etanșeitate EN 1751 minimum clasa 3; toate trecerile normal închise și cu închidere la avarie pe durata incendiului și a menținerii.

	2.14. Deconectări la incendiu
	Se deconectează automat: climatizarea și ventilația, ventilatoarele și clapetele HVAC, consumatorii auxiliari non-IT din volumul protejat. Nu se deconectează automat: rack-urile IT, serverele, sistemele de stocare și de rețea, ieșirile UPS ale volumului protejat, centrala de stingere și sursa sa, controlerele BMS, controlul accesului, supravegherea video, iluminatul de siguranță. Se elaborează matricea cauză-efect. Proiectantul calculează creșterea temperaturii în volumul protejat pe durata deconectării climatizării, inclusiv pe durata menținerii concentrației, pentru sarcina termică de calcul comunicată de Beneficiar, stabilește timpul admisibil fără răcire și măsurile la depășirea acestuia (de exemplu, repornirea răcirii în recirculare închisă, fără aport de aer exterior, dacă soluția și agentul o permit).

	2.15. Reintrarea personalului
	Puncte de prelevare la fiecare intrare; praguri pentru acces fără echipament de protecție: O₂ ≥ 19,5%, CO ≤ 25 ppm, CO₂ ≤ 5 000 ppm, HF ≤ 3 ppm (FK-5-1-12); monitorizare fixă a O₂ pentru agenții inerți; pentru FK-5-1-12 – testare mobilă a atmosferei înainte de reintrare.

	2.16. Anvelopa și bugetul de etanșeitate
	Proiectantul stabilește, din calculul menținerii concentrației (pct. 2.4), suprafața maximă admisă de neetanșeitate (ELA) a volumului protejat și o repartizează pe elemente: pereți, fereastră închisă, uși, treceri, pardoseală tehnică, tavan fals. Etanșarea pereților de la planșeu la planșeu, inclusiv deasupra tavanului fals și sub pardoseală, cu tratarea feței interioare a zidăriei poroase; toate trecerile cu materiale rezistente la foc minimum EI 60; clapete antifoc HVAC cu închidere în maximum 15 s.

	2.17. Închiderea golului de fereastră
	Închidere cu rezistență la foc cel puțin egală cu a peretelui, rezistență la efracție și etanșeitate conform bugetului de la pct. 2.16. Varianta preferată – din interior, fără modificarea fațadei. Dacă modificarea fațadei este inevitabilă, proiectantul identifică autorizațiile necesare, inclusiv regimul de protecție al clădirii, dacă este cazul. Se verifică portanța planșeului pentru masa închiderii și riscul de condens pe fața interioară a peretelui exterior.

	2.18. Ușile
	Rezistență la foc cel puțin egală cu a peretelui; etanșeitate la fum Sa/S200 conform EN 13501-2, cu garnituri și praguri automate; rezistență la efracție minimum clasa RC4 conform EN 1627, confirmată pentru configurația reală (ușă, toc, feronerie, montaj în peretele existent, cu verificarea suportului și a prinderii); închiderea golului de fereastră – aceeași clasă; în Faza 1 proiectantul confirmă disponibilitatea unor ansambluri certificate simultan pentru EI, Sa/S200 și RC4 în dimensiunile necesare; rezistență la suprapresiunea descărcării fără deschidere spontană; închidere automată; sens de deschidere și feronerie compatibile cu evacuarea (antipanică pe fața interioară); integrare cu controlul accesului: la alarma de stingere se asigură ieșirea liberă din interior, fără deschiderea accesului din exterior, cu excepția cazului prevăzut de schema de securitate la incendiu aprobată; cel puțin o ușă cu gol liber de minimum 1,2 m pentru echipamente și butelii.

	2.19. Protecția împotriva apei
	Identificarea surselor de apă de la etajul 5 și din planșeu: încălzire, alimentare cu apă, canalizare, condens HVAC, eventuale instalații de stingere cu apă. Măsuri proporționale cu riscul: hidroizolarea pardoselii spațiilor de deasupra în zonele cu risc sau tăvi de colectare sub planșeu; eliminarea conductelor de apă care traversează volumul protejat. Detecția scurgerilor: cablu senzor sub pardoseala tehnică și în tavanul fals, alarmă la dispecer, transmitere unidirecțională conform pct. 2.9. Materialele se descriu prin performanțe, fără mărci sau cu mențiunea „sau echivalent”.

	2.20. Execuție cu echipamentele IT în funcțiune
	Notă: cerințele 2.20–2.22 se transpun de proiectant în caietele de sarcini pentru lucrări. Toate lucrările se execută cu sala de servere și echipamentele IT în funcțiune, fără întreruperea serviciilor. Echipamentele nu trebuie să fie prăfuite, murdărite, deteriorate sau scoase din funcțiune în niciun mod. Proiectul include organizarea execuției care asigură: zonarea cu bariere temporare ignifuge și antistatice (EN 13501-1 minimum B-s2,d0), fără blocarea circulației aerului de răcire a rack-urilor; aspirarea prafului la sursă cu aspiratoare HEPA H13 și depresiune în zona de lucru; tăierea, șlefuirea și prelucrarea materialelor în afara sălii; metode de găurire fără percuție în apropierea echipamentelor, cu limitarea vibrațiilor; monitorizarea continuă a temperaturii, umidității, punctului de rouă și particulelor (ISO 14644-1 clasa 8), în limitele admise de producătorii echipamentelor; curățenie la sfârșitul fiecărei zile; menținerea alimentării electrice și a răcirii – orice intervenție asupra acestora numai în ferestre aprobate; proceduri pentru evitarea alarmelor false ale semnalizării existente din cauza prafului, inclusiv a transmiterii lor către dispecerat și serviciile de urgență, cu măsuri compensatorii (supraveghere permanentă) pe durata izolării zonelor; inventarul și fotografierea stării echipamentelor înainte și după lucrări; permise pentru lucrări cu foc; RAMS pentru fiecare fază, aprobat de Direcția Securitate; personalul executantului – verificat de serviciul de securitate, cu NDA și echipament antistatic; ferestre tehnologice anunțate cu 30 zile înainte. Caietele de sarcini pentru lucrări preiau aceste cerințe ca obligații contractuale, inclusiv răspunderea executantului pentru daune și asigurarea de răspundere civilă.

	2.21. Perioada de tranziție și coordonarea lucrărilor
	Proiectul stabilește măsurile temporare de protecție la incendiu și de securitate fizică pe durata în care protecția existentă este parțial dezafectată, iar cea nouă nu este pusă în funcțiune, precum și pe durata în care ușile sau golul de fereastră sunt deschise. Calendarul lucrărilor exclude perioadele de instalare, migrare și comutare a echipamentelor IT comunicate de Beneficiar. Lucrările la rețelele de încălzire se planifică ținând cont de sezonul de încălzire.

	2.22. Certificarea componentelor
	Caietele de sarcini pentru lucrări cer, pentru fiecare produs, documentele de conformitate conform regimului aplicabil acestuia (de exemplu, CPR pentru produsele de construcții cu standard armonizat, TPED sau PED pentru butelii), aprobare terță parte acolo unde este indicată mai jos și recunoașterea conformității în Republica Moldova. Aprobare UL, FM, VdS sau LPCB pentru componentele instalației de stingere (EN 12094); VdS sau LPCB pentru sistemele de aspirație (EN 54-20), centrala de semnalizare și sursa de alimentare (EN 54-2/4) și centrala de comandă a stingerii (EN 12094-1); butelii conforme TPED 2010/35/UE sau PED 2014/68/UE, după regimul aplicabil; clapete conform EN 15650 și EN 1366-2; uși conform EN 16034, EN 1634-1 și EN 1627; cabluri conform CPR și EN 50200 / EN IEC 60331; recunoașterea conformității în Republica Moldova.

	2.23. Configurația sistemului de răcire
	Sistemul va include:
· 3 (trei) unități de climatizare de tip CRAC (Computer Room Air Conditioner), instalate perimetral în camera echipamentelor IT;
· Configurație N+1: două unități în sarcină + o unitate de rezervă automată, cu posibilitate de rotație periodică a funcționării;
· Capacitate totală instalată ≥ 60 kW (astfel încât în regim N să fie asigurată întreaga sarcină termică);
· Funcționare cu agent frigorific ecologic, conform reglementărilor F-Gas aplicabile;
· Ventilatoare cu turație variabilă (EC), eficiență energetică ridicată;
· Control microprocesor dedicat pentru aplicații IT;
· Posibilitate de integrare în sistem de monitorizare (SNMP / Modbus / BMS);


2.23. Baza normativă
NCM E.03.05:2026 Instalații automate de stingere și semnalizare a incendiilor (în vigoare din 04.08.2026, înlocuiește NCM E.03.05-2004); NCM E.03.02:2026; NCM E.03.04:2026; CP E.03.07:2026; CP E.03.02-2018; NCM E.03.03:2018; HG nr. 847/2022 privind Regulile generale de apărare împotriva incendiilor; Codul urbanismului și construcțiilor nr. 434/2023; HG nr. 743/2024 cu privire la asigurarea calității în construcții; Legea nr. 267/1994 privind apărarea împotriva incendiilor; EN 15004-1, EN 15004-2 (FK-5-1-12), EN 15004-8/-9/-10 (IG-100, IG-55, IG-541) și părțile corespunzătoare ale ISO 14520; EN 12094; EN 54-2, EN 54-4, EN 54-20; NFPA 2001; NFPA 75/76. Proiectantul aplică edițiile în vigoare la data elaborării și indică explicit edițiile utilizate.
3. Conținutul documentației (livrabile)
3.1. Faza 1 – Raport de soluții
Relevee și examinarea la fața locului, inclusiv căile de neetanșeitate, variantele de închidere a golului de fereastră, sursele de apă de la etajul 5 și inventarul rețelelor care traversează volumul protejat, cu variante de relocare și calendarul acestora față de sezonul de încălzire; studiul comparativ al agenților (pct. 2.1) cu recomandare motivată; schema de principiu a instalației și a detecției; amplasarea bateriei de butelii și evaluarea preliminară a portanței; matricea cauză-efect preliminară; lista modificărilor HVAC și a lucrărilor de etanșare și hidroizolare; estimarea costurilor CAPEX și a costului total pe 10 ani pentru fiecare variantă, în format xlsx cu formule vizibile.
3.2. Faza 2 – Proiect de execuție
Pe baza variantei aprobate: memoriu tehnic; piese desenate pentru fiecare specialitate (stingere, detecție și semnalizare, alimentare și automatizare, HVAC și evacuarea gazelor, construcții – consolidări, închiderea golului de fereastră, uși, clapete, etanșare, protecție la apă); calculele de la pct. 2.2–2.4, 2.10–2.13 și bugetul de etanșeitate (pct. 2.16); matricea cauză-efect finală; caiete de sarcini pentru lucrări, pe specialități, fără mărci sau cu mențiunea „sau echivalent” (pct. 2.7 din Cererea ofertei); listele de cantități și devizul estimativ; programul de probe și recepție (door fan test preliminar după lucrările de anvelopă și final după montaj, probe funcționale, măsurători acustice, verificarea securității cibernetice); planul de organizare a execuției și măsurile pentru perioada de tranziție (pct. 2.20–2.21).
3.3. Faza 3 – Supraveghere de autor
Prețul include 6 vizite la obiect în fazele-cheie: lucrări ascunse, montaj, probe și recepție; participarea la ședințele de lucru se face la distanță sau în cadrul acestor vizite; răspunsurile la întrebările executantului se dau în scris, în 3 zile lucrătoare. Obligația durează 12 luni de la începerea efectivă a lucrărilor, cu condiția ca lucrările să înceapă în cel mult 12 luni de la recepția Fazei 2. Vizitele suplimentare se prestează prin acord separat.
3.4. Verificare și avizare
În Faza 1 proiectantul stabilește, conform Codului urbanismului și construcțiilor nr. 434/2023, dacă lucrările necesită certificat de urbanism și autorizație de construire sau se încadrează în lucrările executabile fără acestea, precum și cerințele de verificare a proiectului și de avizare, inclusiv de către IGSU. Verificarea proiectului de către verificator atestat, dacă este obligatorie, se contractează și se achită separat de Beneficiar, conform HG nr. 743/2024; proiectantul predă documentația, oferă explicații și remediază observațiile fără cost suplimentar.
3.5. Forma de predare
3 exemplare pe hârtie, semnate de proiectanții atestați și cu ștampilele lor profesionale; versiunea electronică PDF; fișierele-sursă editabile (.dwg sau .rvt, .xlsx cu formule neprotejate, .docx).
3.6. Date inițiale furnizate de Beneficiar
Planurile existente ale încăperilor și ale clădirii disponibile, schemele de alimentare electrică, HVAC, încălzire, alimentare cu apă și canalizare (prin serviciul logistică, care participă la vizita la obiect), lista echipamentelor instalate și datele despre regimul de exploatare, acces la obiect în intervalele convenite. Lipsa unor date nu scutește proiectantul de obligația examinării la fața locului.

Anexa nr. 2
DECLARAȚIE
privind Beneficiarul efectiv (final) al companiei
Prin prezenta Declarație confirm că Beneficiarul efectiv (final) al companiei ______________________ S.R.L. (S.A.) este ______________________.
În cazul producerii evenimentelor care influențează schimbarea datelor despre Beneficiarul efectiv (final), ne obligăm să notificăm imediat S.A. „Moldtelecom” despre acest fapt, sub sancțiunea respingerii ofertei prezentate și/sau a includerii în Lista de interdicții a S.A. „Moldtelecom” și/sau a revocării contractului adjudecat.
Data completării ______________          Cu stimă,
Ofertant/candidat ______________________ (semnătura autorizată)        L.Ș. (după caz)

Anexa nr. 3
DECLARAȚIE PE PROPRIA RĂSPUNDERE
Prin prezenta Declarație confirm că compania ______________________ S.R.L. (S.A.):
–	nu este falimentară, nu este în proces de lichidare sau de insolvabilitate, patrimoniul nu este sechestrat, activitatea de afaceri nu este suspendată;
	Note:
	____________________ semnătura


 
–	nu are datorii cu termen de scadență depășit față de instituțiile financiare;
	Note:
	____________________ semnătura


 
–	persoanele de conducere ale companiei, pe parcursul ultimilor 3 ani, nu au fost implicate în practici frauduloase și de corupere;
	Note:
	____________________ semnătura


 
–	nu au fost aplicate sancțiuni administrative sau penale, pe parcursul ultimilor 3 ani, față de companie și persoanele de conducere în legătură cu activitatea lor profesională sau cu prezentarea de date eronate în scopul încheierii contractului de achiziții;
	Note:
	____________________ semnătura


 
–	acceptă fără rezerve Tema de proiectare (Anexa nr. 1) și condițiile de egalitate de la pct. 2.7;
	Note:
	____________________ semnătura


 
–	declară următoarele relații comerciale cu producători sau furnizori de sisteme de stingere: ______________________;
	Note:
	____________________ semnătura


 
–	va păstra confidențialitatea datelor despre obiect și va semna NDA înainte de vizita la obiect.
	Note:
	____________________ semnătura


 
Lista subcontractanților care vor presta servicii (după caz) și partea din servicii care le revine: ______________________.
Beneficiarul efectiv (final) al companiei este ______________________.
 
Administrator ______________________     Data ______________     L.Ș. (după caz)

